Diari Oficial de la Generalitat Valenciana


Sumari del DOGV 9464, del 07-11-2022 (2022/10441)

RESOLUCIÓ de 27 d'octubre de 2022, de la Presidència de l'IVACE, per la qual es modifica la Resolució de 29 de novembre de 2021, del president de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat, en el marc del Pla de recuperació, transformació i resiliència europeu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10816


Data del document
:   27-10-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 d'octubre de 2022, de la Presidència de l'IVACE, per la qual es modifica la Resolució de 29 de novembre de 2021, del president de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat, en el marc del Pla de recuperació, transformació i resiliència europeu. [2022/10248]  
  
  
En data 18 de maig de 2022 s'ha publicat en el Boletín Oficial del Estado el Reial decret 377/2022, de 17 de maig, pel qual s'amplia la tipologia de beneficiaris del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, i també a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i del Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència.  
  
L'esmentat Reial decret 377/2022 suposa doncs la modificació del que constitueixen les bases reguladores de la Resolució de 29 de novembre de 2021, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència Europeu (DOGV 9234, 14.12.2021), convocatòria dictada en execució del Reial decret 477/2021.  
Per això, i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que s'estableix en l'article 7 del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, i també a la implantació de sistemes tèrmics renovables en el sector residencial, en el marc del Pla de recuperació, transformació i resiliència, resolc:  
  
Article únic. Modificació de la Resolució de 29 novembre de 2021, de la Presidència de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat, en el marc del Pla de recuperació, transformació i resiliència europeu  
La Resolució de 29 de novembre de 2021 (DOGV 9234, 14.12.2021), de la Presidència de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat, en el marc del Pla de recuperació, transformació i resiliència Europeu, queda modificada com segueix:  
  
  
U  
Es modifica l'apartat 2 de l'article 1, que queda redactat com segueix:  
«2. Les bases reguladores d'aquesta convocatòria són les aprovades per Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, i també a la implantació de sistemes tèrmics renovables en el sector residencial, en el marc del Pla de recuperació, transformació i resiliència, publicades en el BOE núm. 155, de 30 de juny de 2021, modificat per Reial decret 377/2022, de 17 de maig, pel qual s'amplia la tipologia de beneficiaris del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, i també a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i del Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència; en aquestes bases s'estableixen les condicions de les ajudes en allò no previst en aquesta convocatòria.»  
  
  
Dos  
Es modifica l'apartat 2 de l'article 2, que queda redactat com segueix:  
«2. Les ajudes regulades per aquesta convocatòria són finançades amb el Mecanisme de Recuperació i Resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021, en estar previstes en el Pla de recuperació, transformació i resiliència, i correspondre amb les tipologies d'inversió previstes en aquest respecte a la inversió del seu component 7 (C7.I1).»  
  
  
Tres  
Es modifica la lletra b de l'apartat 2 de l'article 3, que queda redactada com segueix:  
«b) Totes les instal·lacions hauran de comptar amb un sistema de monitoratge de l'energia elèctrica produïda per la instal·lació objecte de subvenció. Les funcionalitats d'aquest sistema seran les següents:  
- Aquest sistema haurà de mostrar com a mínim l'energia produïda per la instal·lació renovable en termes diari, mensual i/o anual, i el corresponent consum energètic per als mateixos períodes.  
- Addicionalment a l'anterior, el sistema podrà mostrar dades addicionals com, per exemple: emissions de CO2 evitades i estalvi econòmic generat per al propietari de la instal·lació.  
- Haurà d'existir una pantalla en un lloc visible que mostre aquestes dades de forma actualitzada. Aquesta mateixa informació haurà de ser accessible a través de dispositiu mòbil o aplicació web.»  
  
Quatre  
Es modifica l'apartat 3 de l'article 3, que queda redactat com segueix:  
«3. Només s'admetran actuacions iniciades amb posterioritat a la publicació en el Boletín Oficial del Estado del Reial decret 477/2021, de 29 de juny, això és, a partir de l'1 de juliol de 2021, i que disposen de la publicació dels plecs de licitació per a la contractació de la respectiva actuació en data anterior a la finalització del termini de vigència del programa prevista en l'article 4 del Reial decret 477/2021, de 29 de juny, això és, el 31 de desembre de 2023.»  
  
Cinc  
Es modifica l'article 4, que queda redactat com segueix:  
«1. Les ajudes que s'estableixen en aquesta resolució tindran la consideració de subvenció a fons perdut. Les ajudes s'atorguen com a imports fixos unitaris o «mòduls» que cobriran els costos subvencionables.  
L'ajuda total a percebre s'obtindrà com la suma de l'ajuda base i l'ajuda addicional, tal com s'estableix en els apartats següents.  
Ajuda total = ajuda base + ajuda addicional  
L'import de l'ajuda estarà sotmés als límits que s'establisca en la normativa europea aplicable d'ajudes d'estat. En tot cas, l'ajuda total a percebre per l'entitat sol·licitant, en el seu cas, no podrà superar el cost subvencionable total de l'actuació efectivament realitzada, convenientment justificat.  
2. L'ajuda base s'estableix com un valor fix per unitat de potència, el qual ha d'incloure els costos complementaris si existeixen.  
Ajuda base = (mòdul generació + mòdul complementari de generació) × ps  
On «ps» és la potència real de la instal·lació de generació en kW, definida segons l'apartat 2.d de l'article 3.  
El mòdul complementari de generació, a afegir en cas d'eliminació de l'amiant en cobertes i instal·lació de marquesines per a projectes de solar fotovoltaica, serà aplicable sempre que el percentatge de potència instal·lada sobre marquesina, o sobre la superfície de la qual s'ha eliminat amiant, supose, almenys, el 50 per cent de la potència de la instal·lació de generació realment instal·lada (ps). En cas contrari no es considerarà mòdul complementari.  
3. L'ajuda base pot complementar-se a les establides en el punt anterior, amb una ajuda addicional de repte demogràfic, quan les instal·lacions se situen en municipis de fins a 5.000 habitants, o municipis no urbans de fins a 20.000 habitants els nuclis de població dels quals no superen els 5.000 habitants.  
La identificació del caràcter no urbà d'un municipi es determinarà d'acord amb l'atles d'àrees urbanes del Ministeri de Transports, Mobilitat i Agenda Urbana. A l'efecte de determinar la xifra d'habitants dels municipis, serà aplicable el Reial decret 1147/2020, de 15 de desembre, pel qual es declaren oficials les xifres de població resultants de la revisió del padró municipal referides a l'1 de gener de 2020. Seran elegibles també aquells municipis que pogueren complir les xifres de població establides en aquest apartat en les successives revisions d'ambdues fonts oficials.  
L'ajuda addicional es calcula com:  
Ajuda addicional = (mòdul addicional de generació) × ps  
On «ps» és la potència real de la instal·lació de generació en kW, definida segons l'apartat 2.d de l'article 3.  
4. Els mòduls que defineixen l'ajuda respecte a cadascuna de les actuacions són els següents:  
4.1. Mòduls d'ajuda base:  
  
Actuacions de generació Mòdul generació  
[ajuda (?/kWp)] Mòdul generació per al cas d'autoconsum col·lectiu  
Ajuda (?/kWp)  
Instal·lació fotovoltaica autoconsum (1.000 kWp < P 5.000 kWp). 500 555  
Instal·lació fotovoltaica autoconsum potència (100 kWp < P 1.000 kWp). 650 720  
Instal·lació fotovoltaica autoconsum (10 kWp < P 100 kWp). 750 835  
Instal·lació fotovoltaica autoconsum (P 10kWp). 1.000 1.110  
Instal·lació eòlica (500 kW < P 5.000 kW) per a autoconsum. 1.150 1.275  
Instal·lació eòlica (20 kW < P 500 kW) per a autoconsum. 2.700 3.000  
Instal·lació eòlica (P 20 kW) per a autoconsum. 4.100 4.550  
  
  
Actuacions complementàries de generació Mòdul complementari de generació [ajuda per a actuació complementària (?/kWp) (segons el cas)]  
Eliminació de l'amiant en cobertes per a projectes de solar fotovoltaica. P <= 100 kWp: 160 ?/kWp  
100 kWp < P <= 1.000 kWp: 110 ?/kWp  
1.000 kWp < P 5.000 kWp: 50 ?/kWp  
Instal·lació de marquesines per a projectes de solar fotovoltaica. 120 ?/kWp  
  
  
4.2. Mòduls d'ajuda addicional:  
  
Actuacions de generació Mòdul addicional de generació [ajuda addicional per repte demogràfic (?/kW)]  
Instal·lació fotovoltaica autoconsum (1.000 kWp < P 5.000 kWp). 30  
Instal·lació fotovoltaica autoconsum (100 kWp < P 1.000 kWp). 35  
Instal·lació fotovoltaica autoconsum (10 kWp < P 100 kWp). 40  
Instal·lació fotovoltaica autoconsum (P 10 kWp). 55  
Instal·lació eòlica (500 kW < P 5.000 kW) per a autoconsum. 65  
Instal·lació eòlica (20 kW < P 500 kW) per a autoconsum. 150  
Instal·lació eòlica (P 20 kW) per a autoconsum. 225  
  
  
5. Les ajudes incloses en aquesta convocatòria atés que consisteixen en el suport d'activitats no econòmiques de determinats beneficiaris que no suposen un avantatge econòmic per a una empresa, queden excloses del principi d'incompatibilitat amb el mercat comú formulat en l'article 107 del Tractat de Funcionament de la Unió Europea.»  
  
  
Sis  
S'afig en l'article 7 un nou paràgraf, amb la redacció següent:  
  
«Les entitats beneficiàries hauran de mantindre la propietat de les instal·lacions objecte d'ajuda finançades per aquesta convocatòria durant almenys cinc anys, a comptar des del pagament de l'ajuda, complint així amb els requisits i límits establits en el Reglament (UE) 2021/1060 de Parlament Europeu i del Consell, de 24 de juny de 2021, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, i també les normes financeres per a aquests fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats.»  
  
  
Set  
Es modifica la lletra f, paràgraf i, de l'apartat 2.1 de l'article 10, que queda redactat com segueix:  
«f) Per a les actuacions que superen els 100 kW de potència nominal, s'aportarà:  
i. Pla estratègic que indique l'origen o lloc de fabricació (nacional, europeu o internacional) dels components de la instal·lació i el seu impacte mediambiental, incloent-hi l'emmagatzematge, els criteris de qualitat o durabilitat utilitzats per a seleccionar els diferents components, la interoperabilitat de la instal·lació o el seu potencial per a oferir serveis al sistema, i també l'efecte tractor sobre PIMES i autònoms que s'espera que tinga el projecte. En particular, haurà d'incloure la contribució a l'objectiu autonomia estratègica i digital de la Unió Europea, i també a la garantia de la seguretat de la cadena de subministrament tenint en compte el context internacional i la disponibilitat de qualsevol component o subsistema tecnològic sensible que puga formar part de la solució, mitjançant l'adquisició d'equips, components, integracions de sistemes i programari associat a proveïdors situats a la Unió Europea. Podrà incloure, a més, estimacions del seu impacte sobre l'ocupació local i sobre la cadena de valor industrial local, regional i nacional, segons model facilitat per l'IVACE.»  
  
Huit  
S'afig la lletra l en l'article 13, amb la redacció següent:  
«l) Sotmetre's a les actuacions de comprovació, verificació documental i in situ i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'Administració General de l'Estat i de la Generalitat o de la Unió Europea i els seus representants autoritzats, o entitats col·laboradores de qualsevol d'aquests, i també facilitar en tot moment tota la informació i documentació que se sol·licite en l'exercici d'aquestes actuacions.»  
  
  
Nou  
Es modifica la lletra c, paràgraf iv, de l'apartat 3 de l'article 14, que queda redactat com segueix:  
«iv. Quan el sol·licitant haja inclòs actuació complementària per al desmantellament d'amiant, haurà de presentar-se documentació justificativa del compliment de totes les obligacions establides en la normativa d'aplicació.»  
  
Deu  
Es modifica la lletra j de l'apartat 3 de l'article 14, que queda redactada com segueix:  
«j) Reportatge fotogràfic de les actuacions realitzades, que incloga fotografies de la situació de l'edifici després de les actuacions i, en el seu cas, dels equips i instal·lacions principals finals objecte de l'ajuda, i on es mostre el cartell publicitari o senyalització de l'actuació i el sistema de visualització d'energia indicat en l'article 3.2.b d'aquesta convocatòria.»  
  
Onze  
S'afig la lletra o a l'apartat 3 de l'article 14, amb la redacció següent:  
«o) Els projectes que hagen declarat ser d'autoconsum col·lectiu hauran d'aportar justificació de tal naturalesa, bé amb la presentació l'acord signat per tots els participants que reculla els criteris de repartiment, o bé amb la justificació de la seua inclusió en el registre administratiu d'autoconsum que indique aquest tipus d'autoconsum.»  
  
  
DISPOSICIONS FINALS  
  
Primera  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 27 d'octubre de 2022.- El president de l'IVACE: Rafael Climent González.